Martin Trovåg

Martin Trovåg (født 8. mai 1892 i Nordskogbygda, død 12. desember 1964) var en norsk lokalpolitiker som representerte Norges Kommunistiske Parti. Han var ordfører i Elverum fra januar 1946 til desember 1947. Han ble valgt til ordfører ved hjelp av de borgerlige stemmene i kommunestyret, som angivelig ikke likte Arbeiderpartiets kandidats holdninger under krigen. Trovåg satt i kommunestyret fra 1946 til 1963.

Trovåg var nestkommanderende for transporttjenesten hos hjemmestyrkene i Elverum - Milorg D.24.1.1.

Han jobbet for vegvesenet fra 1906 til 1958, først som vegvokter og fra 1937 som vegoppsynsmann. Han var sønn av bureiseren og veivokteren Anders Trovåg (født 1854 i Skjold i Hardanger) som bygde plassen Trovåg i Bergeberget, Nordskogbygda i 1883–84. Martin Trovåg var svoger til byggmester Martin M. Bakken.

Referanser 

Ordførere i Elverum
NKP-ordførere i Hedmark